
EXPUNERE DE MOTIVE  PRIVIND OPORTUNITATEA PROIECTULUI DE HOTĂRÂRE
Proiect de hotărâre privind aprobarea preţului pentru energia termică produsă în cogenerare şi livrată din centrala de cogenerare CET Sud Timişoara, aparţinând  Companiei Locale de Termoficare COLTERM S.A.
Compania Locală de Termoficare COLTERM S.A. Timişoara are ca obiect principal de activitate:
- producţia, transportul, transformarea, distribuţia şi furnizarea energiei termice;
- producţia şi vânzarea/furnizarea energiei electrice;
- exploatarea, întreţinerea, repararea şi dezvoltarea reţelelor termice şi a instalaţiilor din punctele şi centralele termice;
- hidroforizarea apei reci - prin intermediul staţiilor de hidrofor din 54 de puncte şi centrale termice
se asigură apa rece la toate imobilele cu mai mult de P+4 nivele;
- montarea şi exploatarea sistemelor de repartizare a costurilor.
	Hotărârea Consiliului Local nr. 126/18.10.2016 aprobă Formula de Determinare/Ajustare a Preþului de Producere în Cogenerare propusã de cãtre Compania Locală de Termoficare COLTERM SA ºi avizatã de catre A.N.R.E. pentru determinarea /ajustarea preþului energiei termice livrate din centrala de cogenerare CET Sud Timiºoara.
	Avizul A.N.R.E. nr. 55/12.08.2019 stabileşte preţul pentru energia termică produsă în cogenerare şi livrată din centrala de cogenerare CET Sud Timişoara, aparţinând Companiei Locale de Termoficare COLTERM S.A.
Conform art. 13, lit. u) din Contractul de concesiune nr. 216/30.05.2006 pentru delegarea serviciului public de producere a energiei termice şi electrice, transport, distribuţie şi furnizare a energiei termice din municipiul Timişoara încheiat între Compania Locală de Termoficare COLTERM S.A. şi Primăria Municipiului Timişoara, aprobat prin Hotărârea Consiliului Local nr. 216/30.05.2006, cu modificările şi completările ulterioare, concesionarul are obligaţia să practice preţurile aprobate/avizate de autorităţile naţionale de reglementare în domeniu. Pentru energia termică livrată din centrala de cogenerare CET Sud Timişoara determinarea/ajustarea preţului se realizează pe baza unei formule avizate de către autoritatea naţională de reglementare în domeniu.
Urmare a celor prezentate mai sus, considerăm necesară şi oportună aprobarea preţului de 204,79 lei/Mwh, exclusiv TVA, pentru energia termică produsă în cogenerare, destinată consumatorilor casnici şi preţul de 205,45 lei/Mwh exclusiv TVA, pentru energia termică produsă în cogenerare, destinată consumatorilor noncasnici,  livrată din centrala de cogenerare CET Sud Timişoara, aparţinând  Companiei Locale de Termoficare COLTERM S.A., în conformitate cu Avizul A.N.R.E. nr. 55/12.08.2019.

